Erhvervs- og Ejendomsordbogen Fr / Da / Fr
Erhvervs- og Ejendomsordbogen Fr / Da / Fr - DK-France
Erhvervs- og Ejendomsordbogen – et kommunikationsværktøj for fransktalende aktører
Erhvervs- og Ejendomsordbogen Fransk-Dansk-Fransk (EEO) er dels et arbejdsredskab til internationale virksomheder samt private og offentlige organisationer, dels et undervisnings- og læringsværktøj til studerende på kortere og længerevarende uddannelser i international erhvervskommunikation.
Målet er, at Erhvervs- og EjendomsOrdbogen, der er online, brugervenlig og løbende opdateres, bliver målgruppernes foretrukne kommunikationsværktøj i situationer med fransktalende partnere.
Erhvervs- og Ejendomsordbogen opbygges og udarbejdes af erfarne translatører med erhvervssproglig baggrund gennem bureauet DK-France og er forskningsmæssigt forankret på Aarhus Universitet, CFL.
Erhvervs- og EjendomsOrdbogen udbydes af Ordbogen.com, med økonomisk støtte fra LADEMANNS FOND.
Erhvervs- og Ejendomsordbogens planlagte basisomfang udgør ca.10.000 opslagsord fordelt på hhv. Erhverv (handel, jura, økonomi) og Ejendom. Til sammenligning er antallet af udgivne opslagsord 3000 pr. 1. januar 2019. Udgivelsen sker løbende.
Efter afslutningen af den planlagte basisudgivelse på 10.000 opslagsord vil Erhvervs- og Ejendomsordbogen løbende blive vedligeholdt og udvidet med nye fagområder af relevans for erhvervslivets brugere – ligesom nye sprogpar vil blive tilføjet, fx fransk-engelsk, fransk-tysk m.fl.
Artiklerne for Erhvervs- og Ejendomsordbogens opslagsord indeholder følgende datafelter:
Fransk opslagsord
Varianter til det franske opslagsord
Grammatik (ordklasse, køn, bøjninger m.v.) til det franske opslagsord
Emneområder (fx handel, jura, ejendom …)
Oversættelser (danske ækvivalenter) til det franske opslagsord
Kollokationer, faste udtryk og vendinger oversat til dansk
Fraser med autentiske sætningseksempler oversat til dansk
Forklaring af betydningsadskillelse, hhv. forklaring af dansk-franske kulturforskelle på dansk
Interne henvisninger (franske synonymlignende eller beslægtede opslagsord)
Eksterne henvisninger (danske og franske links til kilder eller uddybende information)
Illustrationer (fotos, modeller, oversigter, fagsystematikker o.l.)
Dokumenter (eksempler på fransk)
Praktisk guide (KUN Ejendomsordbogen) til boligkøb i Frankrig (komparativ vinkel) på dansk
Bidirektionel søgefunktion
Erhvervs- og Ejendomsordbogen fransk-dansk-fransk er opbygget med udgangspunkt i franske opslagsord, men ordbogen er bidirektionel, så brugeren kan søge BÅDE fra fransk til dansk OG fra dansk-til fransk.
Forkortelser og tegn
I Erhvervs- og Ejendomsordbogen anvendes følgende forkortelser og tegn:
Danske forkortelser (Grammatik)
ADJ adjektiv (tillægsord)
ADV adverbium (biord)
DO direkte objekt (genstandsled)
DAT dativ (hensynsled)
IND indikativ
INF infinitiv (navnemåde)
IO indirekte objekt + angivelse af forholdsord (à, de, sur …)
KONJ konjunktiv
PLUR pluralis (flertal), fx mest PLUR; kun PLUR
PRON pronomen (stedord)
PROP proprium (egennavn)
PRÆP præposition (forholdsord)
SING singularis (ental), fx mest SING; kun SING
SUB substantiv (navneord)
VB verbum
Ø intet led (genstandsled, hensynsled. …) kræves tilknyttet
Franske forkortelser (Grammatik, Kollokationer, Fraser)
qc quelque chose (noget)
qn quelqu’un (nogen)
Tegn (Grammatik)
~ tilde (erstatter opslagsordet ved grammatikangivelse)
Erhvervs- og Ejendomsordbogens opslagsord dækker 2 overordnede fagområder:
Erhverv med følgende 3 hovedområder i forhold til international erhvervskommunikation: JURA (fx aftaleret, formueret, selskabsret, arveret), HANDEL (fx forretningsgangen, markedsføring) og ØKONOMI (fx regnskab, børsoperation)
Ejendom med hovedområderne FØR KØB/SALG – KØB/SALG – EFTER KØB af fransk ejendom
Erhvervs- og Ejendomsordbogen er designet til følgende 2 målgrupper:
Kommunikationsmedarbejdere, sagsbehandlere, advokater, ejendomsmæglere, bankrådgivere, revisorer, oversættere, translatører og sprogrevisorer i internationale virksomheder samt offentlige og private organisationer, der i deres arbejde har brug for hjælp til at tjekke og få viden samt til at læse, forstå, oversætte og producere fagtekster og dokumenter inden for Erhvervs- og Ejendomsordbogens fagområder.
Danske undervisere og studerende i international erhvervs- og virksomhedskommunikation, der på deres studie har brug for hjælp til at tjekke og få viden samt til at læse, forstå, oversætte og producere fagtekster og dokumenter inden for Erhvervs- og Ejendomsordbogens fagområder.
Målgrupperne er således eksperter eller semieksperter i erhvervskommunikation med fransktalende partnere, og derfor er Erhvervs- og Ejendomsordbogen et yderst relevant værktøj.
Særligt for Ejendomsdelen
For Ejendomsdelen gælder endvidere, at ordbogen henvender sig specielt til danske købere, ejere og sælgere af (ferie)boliger i Frankrig, studerende ved højere læreanstalter, ejendomsmæglere, advokater, professionelle oversættere og andre, der har brug for hjælp til at kommunikere – læse, skrive, oversætte – eller indhente viden om ejendomshandel. Ordbogskonceptet tager i sin udformning specifikt hensyn til de mange forskellige brugerprofiler, der har behov for forskellige former for hjælp i forbindelse med bolig i Frankrig – lige fra brugeren uden franskkundskaber til specialisten på det franske boligmarked.
Feedback og dialog - Brugeren i centrum
Uden brugere eksisterer en online ordbog ikke!
Brugeren har derfor mulighed for at stille spørgsmål og komme med forbedringsforslag i ALLE artikler, ligesom brugeren kan foreslå nye artikler, der er relevante for Erhvervs- og Ejendomsordbogens fagområder. Ordbogens redaktører bestræber sig på at servicere brugerne omgående!
Vi betragter ordbogen som et samarbejde, hvor dialogen med brugeren er i centrum, så ordbogen til alle tider bedst muligt hjælper brugeren – det er nemlig ordbogens eneste formål!
Erhvervs- og Ejendomsordbogen udarbejdes og redigeres af erfarne translatører med erhvervssproglig baggrund. Til løbende sikring af kvaliteten inddrages fagspecialister efter behov.
Erhvervs- og Ejendomsordbogen vedligeholdes og opdateres løbende af redaktørerne, så den til stadighed er et ajourført og pålideligt værktøj for brugerne.
Redaktørgruppen består af følgende redaktører – alle uddannet translatør og tolk i fransk:
Else Larsen Schaltz - https://www.linkedin.com/in/else-larsen-schaltz-a6525360/
Jannick Roger Markussen - https://www.linkedin.com/in/jannick-roger-markussen-5b394156/ (prøvetid)
Johanne Kjærgaard - https://www.linkedin.com/in/johanne-kj%C3%A6rgaard-27a173134/
Nira Glad - https://www.linkedin.com/in/nira-glad-a53576a/
Pierrick Fruchard - https://www.linkedin.com/in/pierrick-fruchard-5b76b95b/
Projektledelse, udvikling, selektion og redaktion
Liselotte Kruse, cand. interpret., translatør og tolk i fransk i bureauet DK-France, videnskabelig assistent i fransk i International virksomhedskommunikation (IVK), Aarhus Universitet https://www.linkedin.com/in/liselottekruse/
Leksikografisk support
Patrick Leroyer, lektor, PhD i leksikografi ved Center for leksikografi (CFL) og International virksomhedskommunikation (IVK), Aarhus Universitet https://www.linkedin.com/in/patrickleroyer/